
Către,




BIROUL PERMANENT AL



CAMEREI DEPUTAȚILOR
Vă înaintăm, alăturat, raportul COMUN asupra propunerii legislative pentru modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale nr.215/2001 şi a Legii nr.393/2004 privind Statutul aleşilor locali, trimis Comisiei pentru administrație publică şi amenajarea teritoriului și Comisiei juridice, de disciplină şi imunităţi cu adresa nr. PLx. 531 din 27 noiembrie 2013.
 
        PREŞEDINTE,

   

PREŞEDINTE,                                                                             
     Marin ALMĂJANU   

    Liviu-Bogdan CIUCĂ

r a p o r t    C O M U N
asupra propunerii legislative pentru modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale nr.215/2001 şi a Legii nr.393/2004 privind Statutul aleşilor locali
În conformitate cu prevederile art. 95 din Regulamentul Camerei Deputaţilor, republicat, Comisia pentru administrație publică şi amenajarea teritoriului și Comisia juridică, de disciplină şi imunităţi au fost sesizate spre dezbatere și avizare în fond, în procedură obişnuită, cu propunerea legislativă pentru modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale nr.215/2001 şi a Legii nr.393/2004 privind Statutul aleşilor locali, transmis cu adresa nr. PLx.531 din 27 noiembrie 2013, înregistrat la Comisia pentru administrație publică şi amenajarea teritoriului cu nr. 4c-6/532 din 28 noiembrie 2013 și la Comisia juridică, de disciplină şi imunităţi cu nr. 4c-11/1390 din 28 noiembrie 2013.


Senatul, în calitate de primă Cameră sesizată, a respins propunerea legislativă în şedinţa din data de 19 noiembrie 2013.

Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră Decizională.
Consiliul Legislativ a avizat favorabil propunerea legislativă cu observaţii şi propuneri (nr.562 din 17 iunie 2013).

Guvernul României a transmis un punct de vedere, cu nr. 1618 din 6 septembrie 2013 prin care consideră că Parlamentul este singurul în măsură să se pronunţe asupra adoptării iniţiativei legislative.
Propunerea legislativă are ca obiect de reglementare modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, cu modificările şi completările ulterioare, în scopul introducerii votului alb „atât pe buletinul de vot cat şi în formula de calcul a voturilor valabil exprimate”.
În conformitate cu prevederile art. 61 și art.63 din Regulamentul Camerei Deputaţilor, republicat, Comisia pentru administrație publică şi amenajarea teritoriului a examinat propunerea legislativă în ședința din 18 februarie 2014 și Comisia juridică, de disciplină şi imunităţi a examinat propunerea legislativă în şedinţa din 5 februarie 2014.
Din numărul total de 25 membri ai Comisiei pentru administrație publică şi amenajarea teritoriului au participat la ședință 22 deputați.

Din numărul total de 26 membri ai Comisiei juridice, de disciplină şi imunităţi au participat la şedinţă 17 deputaţi. 
La lucrările Comisiei a participat, în calitate de invitat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Cătălina Şuţa, expert în cadrul Ministerului Dezvoltării Regionale și Administrației Publice.
În urma dezbaterilor și a opiniilor exprimate, membrii Comisiilor au hotărât, cu majoritate de voturi (3 voturi împotrivă), respingerea propunerii legislative pentru modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale nr.215/2001 şi a Legii nr.393/2004 privind Statutul aleşilor locali, deoarece:
Cu ocazia dezbaterilor s-a constatat că propunerea legislativă ar fi necesitat o documentare şi o motivare mai amplă. De asemenea, s-a constatat că soluţiile legislative propuse creează premisele unor vicii de neconstituţionalitate prin raportare la prevederile art. 2 alin. (1) din Constituţie. Voturile albe reprezintă o opţiune a alegătorilor însă asimilarea unui vot de tipul „niciunul” cu voturile valabil exprimate prin care s-a optat pentru un candidat anume este de natură să modifice în mod artificial şi nenecesar formulele de calcul reglementate de lege care, în prezent, reflectă cu acurateţe opţiunea politică a alegătorilor.

 În raport de obiectul şi conţinutul său, propunerea legislativă face parte din categoria legilor organice.



   PREŞEDINTE,                  
PREŞEDINTE,
   

                                                                                          
                 Marin ALMĂJANU   
      Liviu-Bogdan CIUCĂ



     SECRETAR, 

         
SECRETAR,


  Ion-Marcel CIOLACU
    Theodor-Cătălin NICOLESCU
Întocmit:                                                                                                                                                Consilier parlamentar, Alina Tănase                                                                                                Consilier parlamentar, Paul Şerban
PAGE  
0

